Aalborgs nuværende borgmester Henning G. Jensen trækker sig efter 16 på posten, og den kan meget vel blive Thomas Kastrup-Larsen, der skal tage over. Borgmesterkandidaten siger til TV2/Nord, at han går en spændende aften i møde, og at han håber, han kan få befolkningens opbakning. - Det har været en dejlig dag, jeg har gjort det, jeg kan, og så er der ikke andet, end at vente, siger Socialdemokraternes Thomas Kastrup-Larsen. På landsplan ser det ud til at Socialdemokraterne må gå noget tilbage, og selvom det ærgrer Kastrup-Larsen, glæder han siger over at målingerne for Aalborg ser godt ud set med socialdemokratiske øjne. Thomas Kastrup-Larsen har som mål for aftenen, at Socialdemokraterne som minimum fastholder det nuværende mandattal. Ved sidste års budgetforhandlinger var det Thomas Kastrup-Larsen der sad for bordenden, da Henning G. Jensen ikke kunne stå for forhandlingerne på grund af sygdom. Kastrup-Larsen fik samlet en bredt forlig, og borgmesterkandidaten mener derfor, at han har bevist, at han kan det politiske håndværk.

Opsummering:
Socialdemokraternes borgmesterkandidat glæder sig til en spændende aften.